Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 5. számú melléklet a 89/2004. (IV. 20.) Korm. rendelethez
Paragraph Index: 1044

6. Leírás A projekt Magyarország dél-nyugati részében helyezkedik el, a horvát és szlovén határ közelében. Érinti Zala megye egész területét (257 település) és Vas megye területének déli részét (48 település). Ezen a 4580 km2 területen összesen 343 000 állandó lakos él. A régió jellemzõi a nem túl sûrûn lakott önkormányzatok, a települések jellemzõen kevesebb mint 700 ember lakta kisközségek, a közéjük beékelõdött városokkal. A projekt területének jelentõs része a Balaton különlegesen védett vízgyûjtõ területe körül helyezkedik el. A jelenlegi helyzet nem felel meg a környezetvédelmi elõírásoknak. A térségben több mint 100 mûködõ vagy lezárt lerakóhely található. Ezek többségénél a minimális környezetvédelmi intézkedéseket sem hajtják végre, nincsenek sem a kilúgozott anyag képzõdését és terjedését akadályozó rendszerek, sem a lerakóhelyet lefedõ megfelelõ védõanyagok. A mûködõ lerakóhelyek többségénél nem alkalmaznak korszerû hulladékgazdálkodási módszereket, ezért a helyek összességében folyamatos és jelentõs veszélyt jelentenek a környezet számára (talaj- és felszíni vizek szennyezése, levegõ minõsége stb.). A megvalósítandó hulladékgazdálkodási rendszer tartozékai a szelektív hulladékkezelés, az újrafeldolgozó és komposztáló létesítmények építése, a stratégiai hulladékátrakó állomások telepítése, hulladékgyûjtõ udvarok és szigetek telepítése, és az országos és EU követelményeknek minden tekintetben megfelelõ modern hulladéklerakó építése. 2004/50. szám A projekt része továbbá olyan mûködõ és használaton kívüli lerakóhelyek bezárása és a terület helyreállítása, amelyek jelentõs veszélyt jelentenek a környezetnek. A régiót négy gyûjtési területre osztják fel: Zalaegerszeg, Nagykanizsa, Zalabér és Lenti. Ahhoz, hogy a régió a lehetõ legnagyobb mértékben gyûjthessen feldolgozható szelektív hulladékot, két módszer javasolt. Elõször, a lakosságtól konténerekben és színes gyûjtõkben, szelektív módon összegyûjtik a hulladékot. Az anyagot elszállítják az újrafeldolgozó és komposztáló létesítményekbe. Másodszor, a régió területén hulladékgyûjtõ udvarokat és szigeteket telepítenek. Az ömlesztett hulladékot különválasztják a potenciálisan újrafeldolgozható anyagoktól, például a zöld hulladéktól, papírtól, üvegtõl, textíliáktól és mûanyagtól. A nem feldolgozható hulladékot a hulladéklerakóban helyezik el, kivéve azokat az anyagokat, amelyek nem szerepelnek a hulladéklerakó mûködési engedélyében. A létezõ gépjármûparkot kiegészítik többcélú, tömörítõ gépjármûvekkel, amelyek lehetõvé teszik a különbözõ jellegû hulladékok fokozatosan változó mennyiségeinek rugalmas feldolgozását. Jelentõs tájékoztató kampány megvalósítására kerül sor a hatékonyabb szelektív hulladékgyûjtés, a környezetvédelmi tudat erõsítése, illetve az Európai Unió finanszírozásában való érdekeltség kifejezése érdekében. A projekt irányításáért felelõs team támogatása érdekében a projekt kiegészül egy jelentõs technikai segítségnyújtási elemmel. A régió integrált hulladékgazdálkodási rendszere az infrastruktúra alábbi elemeit tartalmazza: Zalabér: új 800 000 m3-es hulladéklerakó, újrafeldolgozó rendszer és komposztáló üzem Zalaegerszeg: meglevõ hulladéklerakó, újrafeldolgozó rendszer és komposztáló üzem Nagykanizsa: 2003-ban megépítendõ hulladéklerakó a PHARE finanszírozásában, újrafeldolgozó rendszer és komposztáló üzem Celldömölk: átrakó és komposztáló üzem Keszthely: átrakó állomás, komposztáló és újrafeldolgozó üzemek Lenti: átrakó állomás, komposztáló és újrafeldolgozó üzemek Az összes létesítményt a vonatkozó EU irányelvekkel összhangban kell megtervezni és kivitelezni. A projekt várható élettartama 20 év, és teljes üzem 2006-ban indul. A hulladékgazdálkodási rendszer kezelõjét nyílt közbeszerzési eljáráson választják ki.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes